Wolfgang Amadeus Mozart

Wolfgang Amadeus Mozart (Salzburg, Austria, le 27 de januario 1756 – Vienna, Austria, le 5 de decembre 1791) esseva un compositor de musica classic multo importante. Ille ha componite musica pro piano, symphonias e obras vocal, includente operas.

Ille es generalmente recognoscite como un del compositores le plus grande de musica classic. Ille es un del maestros del classicismo viennese e un del compositores le plus popular jammais.

Mozart e su soror, Maria Anna Mozart, esseva infantes prodigio. Ille sonava le cembalo in le etate de tres annos, comenciava componer in le etate de cinque annos e sonava ante le royales in Europa. Plus tarde ille anque sonava le piano e violino. In le etate de 17 annos ille esseva empleate como musico de corte in Salzburg ma deveniva sin reposo e viagiava pro trovar un melior empleo, durante que ille componeva multe obras. Visitante Vienna in 1781 ille esseva dimittite de su position in Salzburg. Ille decideva remaner in le capital, ubi ille obteneva fama ma poc securitate economic. Durante su ultime annos in Vienna ille componeva multe de su symphonias, concertos e opera le plus cognoscite e partes de su "Requiem" que remaneva non-finite, quando ille moriva, solmente 35 annos de etate. Ille lassava detra se su sposa Constanze e lor duo filios.

Mozart creava un comprehensive collection de obras que comprehendeva su generes musical de su tempore: operas, musica de ballet, symphonias, concertos solo (pro piano, violino, viola, corno de chassa, flauta transverse, clarinetto e oboe), missas, lieder, quartettos de chordas, sonatas e altere musica de camera. Tote le obras de Mozart ha essite catalogisate per Ludwig von Köchel in su Köchel-Verzeichnis (Catalogo Köchel). Cata obra ha essite registrate con le indication KV plus le numero. Assi KV 525 es su obra "Eine kleine Nachtmusik" (Un parve musica nocturne). Iste catalogisation es le plus usate pro referer a su obras.

 Obras 
 Operas 

Le Nuptias de Figaro
Don Giovanni
Così fan tutte

Categoria:Gente austriac
Categoria:Compositores classic